

ТӨСВИЙН ХӨРӨНГӨ ОРУУЛАЛТЫН УДИРДЛАГЫН ТУХАЙ 
АНХДАГЧ ХУУЛИЙН ТӨСӨЛ

ЗАХИРГААНЫ ХЭМ ХЭМЖЭЭНИЙ АКТЫН ЖАГСААЛТ[footnoteRef:1] [1:  Төсвийн хөрөнгө оруулалтын удирдлагын тухай хуулийн төсөл /УИХ-д өргөн барих хувилбар/] 


	
Д/д
	Журмын
нэр
	Батлах эрх бүхий этгээд
	
Хуулийн төслийн зүйл, хэсэг, заалт

	1
	Төсвийн хөрөнгө оруулалтын удирдлагын үйл ажиллагааны журам
	Засгийн газар
	10 дугаар зүйл.Засгийн газрын бүрэн эрх
10.1.Засгийн газар төсвийн хөрөнгө оруулалтын удирдлагын талаар дараах бүрэн эрхийг хэрэгжүүлнэ:
10.1.4.төсвийн хөрөнгө оруулалтын удирдлагын үйл ажиллагааны журмыг батлах;
10.2.Энэ хуулийн 10.1.4-т заасан төсвийн хөрөнгө оруулалтын удирдлагын үйл ажиллагааны журмаар дараах харилцааг зохицуулна:
10.2.1.төсвийн хөрөнгө оруулалтын төслийн техник, эдийн засгийн үндэслэл, зураг төсөл, суурь судалгааны ажлын даалгавар боловсруулах, гүйцэтгүүлэх, хүлээн авах, баталгаажуулах;
10.2.2.улсын болон орон нутгийн төсвийн хөрөнгө оруулалтаар хэрэгжүүлэх төслийг шаталсан үнэлгээгээр үнэлж эрэмбэлэх;
10.2.3.төсвийн хөрөнгө оруулалтын төслийг хэрэгжүүлэх, санхүүжүүлэх, төслийн хэрэгжилтэд хяналт тавих, хяналт хэрэгжүүлэгчид тавигдах шаардлага, чиг үүргийг тогтоох;
10.2.4.төсвийн хөрөнгө оруулалтын төслийг хэрэгжүүлэх, санхүүжүүлэх, хяналт тавих, тайлагнах, цахим системээр хэрэгжүүлэх;
10.2.5.гадаад зээл, тусламжийн хөрөнгөөр төсөл төлөвлөх, хэрэгжүүлэх, зохион байгуулах, санхүүжүүлэх, хяналт тавих, үнэлэх, тайлагнах, цахим системээр хэрэгжүүлэх;
10.2.6.энэ хуульд заасны дагуу хөрөнгийн зохицуулалт хийх;
10.2.7.төсвийн хөрөнгө оруулалтын төслийн үр дүн, хөрөнгийн үр өгөөжийг тооцох, үнэлэх;
10.2.8.төслийн гүйцэтгэгчийг үнэлэх, бүртгэх, урамшуулах;
10.2.9.цахим системийн удирдлагыг хэрэгжүүлэх.

	2
	Төсвийн хөрөнгө оруулалтын удирдлагын сангийн журам
	Засгийн газар
	10 дугаар зүйл.Засгийн газрын бүрэн эрх
10.1.Засгийн газар төсвийн хөрөнгө оруулалтын удирдлагын талаар дараах бүрэн эрхийг хэрэгжүүлнэ:
10.1.5.төсвийн хөрөнгө оруулалтын удирдлагын сангийн үйл ажиллагааны журмыг батлах. 

	3
	Төслийн нийгмийн ач холбогдол, эдийн засгийн үр ашиг, төсвийн эрсдэлийн үнэлгээ тооцох журам, аргачлал
	Сангийн сайд
	11 дүгээр зүйл.Санхүү, төсвийн асуудал эрхэлсэн Засгийн газрын гишүүний бүрэн эрх
11.1.Санхүү, төсвийн асуудал эрхэлсэн Засгийн газрын гишүүн төсвийн хөрөнгө оруулалтын удирдлагын талаар дараах бүрэн эрхийг хэрэгжүүлнэ:
11.1.4.төслийн нийгмийн ач холбогдол, эдийн засгийн үр ашиг, төсвийн эрсдэлийн үнэлгээ тооцох журам, аргачлалыг батлах.




Захиргааны хэм хэмжээний акт гаргах хугацааны талаар

Төсвийн хөрөнгө оруулалтын удирдлагын тухай хуулийн анхдагч хуулийн төслийг дагалдуулан Төсвийн хөрөнгө оруулалтын удирдлагын тухай хуулийг дагаж мөрдөх журмын тухай хуулийн төслийг боловсруулсан бөгөөд уг хуулийн төслийн 3 дугаар зүйлд дээрх журам, аргачлалууд буюу Захиргааны хэм хэмжээний актуудыг боловсруулах, батлах талаар дараах байдлаар тусгасан. 

Төсвийн хөрөнгө оруулалтын удирдлагын тухай хуулийг дагаж мөрдөх журмын тухай хуулийн төсөл

3 дугаар зүйл.Төсвийн хөрөнгө оруулалтын удирдлагын тухай хуульд заасан журам, аргачлалыг уг хууль хүчин төгөлдөр болсноос хойш нэг жилийн хугацаанд шинэчлэн боловсруулж батлах ба ийнхүү батлагдаж, хүчин төгөлдөр болох хүртэлх хугацаанд тухайн харилцааг зохицуулж байгаа журам, аргачлал, холбогдох баримт бичгээр зохицуулна.

